Guðmundur Spartakus og Atli Már sem faganar nú áfangasigri í máli sem hefur lengi verið fyrir dómstólum . Guðmundur er líklega ekki eins kátur og Atli . Vísir / Vilhelm Atli Már Gylfason blaðamaður fagnar sigri í máli sem Guðmundur Spartakus Ómarsson höfðaði á hendur honum . Atli Már telur þetta mál nú að baki . Málinu var vísað frá Hæstarétti í morgun . „ Til að Guðmundur Spartakus geti fari áfram með málið þarf hann standa skil á 2,6 milljónum króna . Þar af er 1,6 milljón í málskostnað og síðan þarf hann að greiða mér milljón vegna málskostnaðar í héraði . Til þess að fara af stað aftur með þetta mál þarf Guðmundur Spartakus að inna af hendi 2,6 milljónir króna og ég held að það sé mjög ólíklegt . “ „ Ég er hæstánægður með þessa niðurstöðu . Þetta , samt sem áður , er lítil sárabót fyrir fjölskyldu Friðriks Kristjánssonar sem hefur leitað hans ákaft í sex ár , eða frá árinu 2013 en þá hvarf hann í Suður-Ameríku . “ Atli Már vakti nokkra athygli þegar hann mætti á einu stigi þessa máls í dómssal í sérhönnuðum bol með áletruninni Hvar er Frikki ? visir / vilhelm Málið sjálft er verulega óhugnanlegt en Atli Már greindi frá því á sínum tíma að ónefndur maður hélt á afskornu höfði Friðriks í plastpoka einhver staðar í Suður-Ameríku . Guðmundur Spartakus hefur haldið því fram að það megi túlka sem svo að um sig hafi verið að ræða , í fréttaflutningi Atla Más en því hefur lögmaður Atla Más hafnað . „ Fjölskylda Friðriks hefur allan þennan tíma reynt að hafa uppá Guðmundi Spartakusi Ómarssyni því fjölskyldan hefur talið hann búa yfir mikilvægum upplýsingum um hvarf Friðriks . En allan þennan tíma hefur hann ekki svarað fyrirspurnum fjölskyldunnar . “ Málið tekið mikið á Guðmundur Spartakus kærði Atla Má sem var vann málið í héraðsdómi . Guðmundur Spartakus áfrýjaði og vann þá málið fyrir Landsrétti . Gunnar Ingi Jóhannsson hæstaréttarlögmaður áfrýjaði þá fyrir hönd Atla Más til Hæstaréttar og nú stendur málið þannig að sögn Gunnars Inga að það er komið aftur á byrjunarreit . Og í raun gott betur því ef halda á áfram með málið verið Guðmundur Spartakus að reiða fram 2,6 milljónir króna . „ Hæstiréttur , sem er mekka réttarfars í landinu , vísar þessu frá þannig að það er ekki einu sinni á spilaborðinu . Við vorum ekki að vinna málið en tókst að fá því vísað úr réttarsölum . Þannig að þetta er mikill áfangasigur , “ segir Gunnar Ingi í samtali við Vísi . Hann segir að Guðmundi Spartakusi hafi ekki tekist að sýna undir rekstri þessa máls að hann ætti neinna hagsmuna að gæta , þá í þeirri merkingu að ekki sé hægt að draga þá ályktun að um hann sé að ræða í fréttaflutningi Atla Más . Atli Már segir þetta mál , sem nú hefur velkst lengi fyrir dómsstólum , hafa tekið mikið á . „ Á mig og fjölskylduna sem hefur á þessum tíma þurft að þola hótanir og nafnlausar símhringingar . Samt ekkert á við það sem fjölskylda Friðriks hefur mátt ganga í gegnum . Ég get nú farið að snúa mér að einhverju öðru . Byrjaður aftur í blaðamennskunni á fullu og ég held áfram að fjalla um þetta mál og önnur sem eiga erindi við almenning , “ segir Atli Már sem nýlega var ráðinn til starfa á DV . Forsvarsmenn Ríkisútvarpsins mátu það svo að staða þeirra fyrir dómi væri veik og hagstæðara væri að greiða Guðmundi Spartakusi Ómarssyni 2,5 milljónir króna til að losna við meiðyrðamál hans . RÚV hefur ekki áður greitt fyrir að komast hjá málshöfðun .